เรื่องวุ่นในมุ้งผี
ถือว่าเป็นเรื่องดังในช่วงสัปดาห์ที่ผ่านมาเลยทีเดียว สำหรับปัญหาในรั้วของ ปิศาจแดง แมนฯ ยู จากข่าวคราวการไม่กินเส้นของโจเซ มูรินโญ กุนซือชาวโปรตุกีส กับ ปอล ป็อกบา กองกลางทีมชาติฝรั่งเศส,ก่อนหน้านี้ มีข่าวมาอยู่ตลอดว่า ทั้งคู่ไม่กินเส้นกันมาสักพักใหญ่ๆ ไม่ใช่เพียงแค่ตอนนี้ด้วยความที่มูรินโญ เป็นคนที่เคร่งเครียดในกฎระเบียบอยู่พอสมควร ขณะที่ป็อกบาก็ค่อนข้างนักเตะสายติสต์มีไลฟ์สไตล์เป็นของตัวเองทั้งในและนอกสนาม จึงอาจจะไม่ถูกใจของมูรินโญบ้าง,แต่โดยรวมก็ยังไม่ถึงกับแย่ เพราะป็อกบา ก็ถือว่าเป็นกำลังหลักของแมนฯยู ตลอดตั้งแต่เขาเข้ามารับงานในถิ่นโอลด์แทร็ฟเฟิร์ด,แต่ปัญหามันหนักขึ้นหลังจากจบศึกฟุตบอลโลก 2018 ที่ประเทศรัสเซีย ซึ่งป็อกบาสามารถพา ตราไก่ ฝรั่งเศส ผงาดคว้าแชมป์โลกมาครองเป็นสมัยที่ 2,ซึ่งกองกลางวัย 25 ปี ก็ทำผลงานได้อย่างยอดเยี่ยมมากกว่าตอนที่เล่นให้กับ ปิศาจแดง ซะอีก,จนทางมูรินโญก็ได้ออกมาเปรยๆว่าอยากให้ป็อกบาเอาฟอร์มแบบที่เล่นให้กับทัพตราไก่ มาโชว์ลีลาให้แฟนบอลเรด เดวิลส์ได้เห็นกันบ้าง,แต่หลายฝ่ายเชื่อว่า ชนวนเหตุสำคัญที่ทำให้มูรินโญ กับป็อกบา มีปัญหากันก็คือมีข่าวออกมาว่าเจ้าตัวต้องการที่จะขอค่าเหนื่อยเพิ่มขึ้นหลังจากตอนนี้ อเล็กซิส ซานเชซ กองหน้าทีมชาติชิลีที่ย้ายมาจากอาร์เซนอล โดยรับค่าเหนื่อยสูงที่สุดในทีม 350,000 ปอนด์ (ประมาณ 15.7 ล้านบาท),ขณะที่ป็อกบาปัจจุบันรับค่าเหนื่อย 290,000 ปอนด์ (ประมาณ 13 ล้านบาท) แต่อยากจะได้ค่าเหนื่อยเทียบเท่ากับที่อเล็กซิสบ้าง ซึ่งก็ยังไม่มีเสียงตอบรับมาจากบอร์ดบริหาร ปิศาจแดง แต่อย่างใด,จนมีข่าวออกมาว่า เจ้าบุญทุ่ม บาร์เซโลนา ต้องการได้ตัวของป็อกบาไปร่วมก๊วน เช่นเดียวกับมิโน ไรโอลา เอเย่นต์ชื่อดังที่ต้องการให้นักเตะในความดูแลของตัวเองย้ายไปเล่นในแดนกระทิงดุเพื่อรับค่าเหนื่อยที่มากกว่า,ซึ่งอย่างที่รู้กันว่า ไรโอลาก็ถือว่าเป็นเอเย่นต์นักเตะที่ค่อนข้างแสบใช้ได้ ปั่นหัวสโมสรอยู่ตลอดเวลา โดยตกเป็นข่าวแอบไปพูดคุยบอร์ดบริหารทีมต่างๆเพื่อเสนอนักเตะในสังกัดให้อยู่ตลอดเวลา,แต่อีกประเด็นที่ทำให้สื่อคิดว่าทั้งคู่กินเกาเหลาชามโตกันอยู่ก็คือ การให้สัมภาษณ์ครั้งล่าสุด อดีตนักเตะ ยูเวนตุส ได้กล่าวว่า มีหลายอย่างที่ผมพูดไม่ได้ เพราะจะโดนสโมสรปรับเงิน ทำให้หลายฝ่ายมุ่งไปที่ความสัมพันธ์ระหว่างเขากับมูรินโญทันที,แถมหลังจากนั้นก็มีข่าวออกมาว่า อดีตกุนซือเชลซีต้องเรียกป็อกบา ไปคุยแบบตัวต่อตัว และทะเลาะกันหนักมาก จนมีข่าวหลุดออกมาว่า เฮียมู ไล่ให้ป็อกบา ไปขอขึ้นบัญชีขายหากต้องการย้ายออก ส่วนกองกลางทีมชาติฝรั่งเศสก็ไม่ยอม สวนกลับแจ้งว่าคราวหน้าถ้าจะคุยกับเขาให้ผ่านเอเย่นต์เท่านั้น,ตามข่าวที่ออกมาบอกเลยว่าคู่นี้คง ไม่เผาผี กันแน่นอน,แต่สุดท้าย มูรินโญได้ออกมาให้สัมภาษณ์ในการแถลงข่าวก่อนเกมที่จะพบไบรท์ตัน ยืนยันว่าไม่ได้มีปัญหากับป็อกบาแต่อย่างใด พร้อมบอกว่าตอนนี้มีความสุขมากๆ กับกองกลางวัย 25 ปี,เหมือนว่าจะจบด้วยดี แต่หลายคนก็เชื่อว่าเป็นเพียงคำพูดเพื่อสยบปัญหากับข่าวลือที่ออกมา,หลังจากนี้เชื่อว่าคนจะจับจ้องดูพฤติกรรมของ มูรินโญ กับ ป็อกบา แบบช็อตต่อช็อตยิ่งกว่าปาปารัซซีตามถ่ายดาราระดับฮอลลีวูดอีก,ก็ต้องตามดูกันต่อไปว่า เรื่องวุ่นๆ ในมุ้งผีแดงจะจบลงตามดังคำที่มูรินโญบอก,หรือแค่สงบชั่วคราวและรอวันระเบิดในอนาคตข้างหน้า,มะระหวาน
จากข่าวคราวการไม่กินเส้นของโจเซ มูรินโญ กุนซือชาวโปรตุกีส กับ ปอล ป็อกบา กองกลางทีมชาติฝรั่งเศส 
แมนยู,โจเซ มูรินโญ,ป็อกบา,ตะลุยฟุตบอลโลก,มะระหวาน